CELEX: 32013R0866
Language: lt
Date: 2013-09-09 00:00:00
Title: 2013 m. rugsėjo 9 d. Komisijos įgyvendinimo reglamentas (ES) Nr. 866/2013, kuriuo dėl paukštienos siuntų vežimo tranzitu per Lietuvą iš Baltarusijos į Kaliningrado sritį iš dalies keičiamas Reglamentas (EB) Nr. 798/2008  Tekstas svarbus EEE

10.9.2013   
            
            
               LT
            
            
               Europos Sąjungos oficialusis leidinys
            
            
               L 241/4
            
         KOMISIJOS ĮGYVENDINIMO REGLAMENTAS (ES) Nr. 866/2013
   2013 m. rugsėjo 9 d.
   kuriuo dėl paukštienos siuntų vežimo tranzitu per Lietuvą iš Baltarusijos į Kaliningrado sritį iš dalies keičiamas Reglamentas (EB) Nr. 798/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   kadangi:
   
               (1)
            
            
               Direktyvoje 2002/99/EB nustatytos bendrosios gyvūnų sveikatos taisyklės, reglamentuojančios žmonėms skirtų gyvūninių produktų gamybą, perdirbimą, paskirstymą Sąjungoje ir įvežimą iš trečiųjų šalių, be to, numatyta nustatyti konkrečias taisykles ir sertifikavimo reikalavimus, taikytinus vežant tas prekes tranzitu;
            
         
               (2)
            
            
               2008 m. rugpjūčio 8 d. Komisijos reglamente (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (2), nustatyta, kad tam tikras prekes importuoti į Sąjungą ir vežti tranzitu per Sąjungą galima tik iš to reglamento I priedo 1 dalyje nurodytų trečiųjų šalių, teritorijų, zonų ar skyrių. Tame reglamente taip pat nustatyti tokių prekių veterinarijos sertifikatų reikalavimai. Nustatant reikalavimus taip pat atsižvelgiama į tai, ar dėl tam tikrų ligų tose trečiosiose šalyse, teritorijose, zonose ar skyriuose reikalaujama pateikti papildomų garantijų. Papildomos garantijos, kurios turi būti pateiktos dėl tų prekių, nustatytos Reglamento (EB) Nr. 798/2008 I priedo 2 dalyje;
            
         
               (3)
            
            
               Reglamento (EB) Nr. 798/2008 4 straipsnio 4 dalyje nurodyta, kad vežant tranzitu per Sąjungą nurodytus patogenais neužkrėstus kiaušinius, naminių paukščių, Ratitae genties paukščių ir laukinių medžiojamųjų paukščių mėsą, smulkintą mėsą ir mechaniškai atskirtą mėsą, kiaušinius bei kiaušinių produktus pateikiami sertifikatai, parengti pagal XI priede nustatytą sertifikato pavyzdį ir atitinkantys tokiame sertifikate nustatytas sąlygas;
            
         
               (4)
            
            
               atsižvelgiant į atskirtą Rusijos Kaliningrado srities geografinę padėtį, Reglamento (EB) Nr. 798/2008 18 straipsniu nukrypstama nuo to reglamento 4 straipsnio 4 dalies reikalavimų ir nustatomos specialios tam tikrų siuntų, vežamų tranzitu iš Rusijos į Rusiją per Latviją, Lietuvą ir Lenkiją, sąlygos. Pagal šias sąlygas atliekami papildomi patikrinimai, o siuntos užplombuojamos;
            
         
               (5)
            
            
               Baltarusija paprašė Komisijos leisti tranzitą Sąjungos teritorijoje: tranzitu per Lietuvą iš Baltarusijos į Kaliningrado sritį vežti paukštieną;
            
         
               (6)
            
            
               atsižvelgiant į geografinę Kaliningrado srities situaciją ir jau taikomus procedūrinius reikalavimus, nustatytus Reglamento (EB) Nr. 798/2008 18 straipsnio 2 dalyje dėl prekių vežimo tranzitu iš Rusijos į Rusiją, reikėtų toliau leisti geležinkeliais arba keliais iš Baltarusijos per Lietuvą į Rusijos Kaliningrado sritį tranzitu vežti paukštieną, jeigu laikomasi Reglamento (EB) Nr. 798/2008 18 straipsnio 2, 3 ir 4 dalyse nustatytų sąlygų dėl kitų prekių;
            
         
               (7)
            
            
               todėl Reglamentas (EB) Nr. 798/2008 turėtų būti iš dalies pakeistas, kad į jo 18 straipsnio 2 dalį būtų įtrauktos paukštienos prekės ir kad būtų pakeistas to reglamento I priedo 1 dalyje nurodytas Baltarusijai skirtas įrašas;
            
         
               (8)
            
            
               todėl Reglamentas (EB) Nr. 798/2008 turėtų būti atitinkamai iš dalies pakeistas;
            
         
               (9)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 798/2008 iš dalies keičiamas taip:
   
               1)
            
            
               18 straipsnio 2 dalies įžanginė pastraipa pakeičiama taip:
               „2.   Nukrypstant nuo 4 straipsnio 4 dalies, leidžiama tranzitu keliais arba geležinkeliais tarp Lietuvos pasienio kontrolės postų, išvardytų Sprendimo 2009/821/EB priede, iš Baltarusijos į Rusijos Kaliningrado sritį vežti kiaušinių bei kiaušinių gaminių ir paukštienos siuntas, jeigu laikomasi šių sąlygų:“
            
         
               2)
            
            
               I priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 9 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 18, 2003 1 23, p. 11.
   
      (2)  OL L 226, 2008 8 23, p. 1.
   
      PRIEDAS
      Reglamento (EB) Nr. 798/2008 I priedas iš dalies keičiamas taip:
      
                  1)
               
               
                  1 dalyje Baltarusijai skirtas įrašas pakeičiamas taip:
                  
                              „BY – Baltarusija
                           
                           
                              BY - 0
                           
                           
                              Visa šalies teritorija
                           
                           
                              EP, E ir POU (tik vežimui tranzitu per Lietuvą)
                           
                           
                              IX“
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  2)
               
               
                  2 dalies skirsnio „Papildomos garantijos (PG)“ IX įrašas pakeičiamas taip:
                  
                              „IX
                           
                           
                              :
                           
                           
                              leidžiama tik vežti tranzitu per Lietuvą Baltarusijos kilmės kiaušinių bei kiaušinių gaminių ir paukštienos siuntas į Rusijos Kaliningrado sritį, jeigu laikomasi 18 straipsnio 2, 3 ir 4 dalių nuostatų.“